b"\n_START_ARTICLE_\nLudovico Ariosto\n_START_SECTION_\nSadr\xc5\xbeaj Bijesnog Orlanda\n_START_PARAGRAPH_\n_NEWLINE_Radnja spjeva nastavlja se na mjestu gdje je Boiardo zbog smrti prekinuo svog Zaljubljenog Orlanda, tj. Saraceni su po porazu frana\xc4\x8dke vojske na Pirenejima dospjeli do Pariza, gdje su se oko Karla Velikoga okupili u obranu kr\xc5\xa1\xc4\x87anstva i mnogi drugi europski vitezovi. U slo\xc5\xbeenoj strukturi epa, u kojem se spajaju motivi iz srednovjekovne juna\xc4\x8dke i vite\xc5\xa1ke epike (karolin\xc5\xa1ki i bretonski coklus) te elementi preuzeti od klasika rimske knji\xc5\xbeevnosti, radnja se uz mnogobrojne samostalne epizode razvija na tri osnovna plana: borba Saracena i kr\xc5\xa1\xc4\x87anske vojske Karla Velikoga, ljubav Orlanda prema Angeliki koja zavr\xc5\xa1ava nesretno po naslovnog junaka te on od tuge pomahnita saznav\xc5\xa1i da je ona po\xc5\xa1la za Saracena Medora, i kona\xc4\x8dno brakom okrunjana ljubav Bradamante i Ruggiera, rodona\xc4\x8delnika ferrarske obitelji d'Este, za\xc5\xa1titinika Ariostovih."